Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 243/12/6606	Lučenec, 24.10.2012
EEČ : 2-47-131-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec syna XXXXX, nar. XXXXX hoci bol podľa právoplatného rozsudku  Okresného súdu v Lučenci  č.  8P 4/2010 z 08.02.2010 počnúc dňom  01.09.2009 povinný platiť zvýšené výživné na syna mesačne v sume 50 € vždy do 15-teho dňa toho ktorého mesiaca vopred  k rukám matky dieťaťa XXXXX, nar. XXXXX z XXXXX takto uloženú povinnosť v XXXXX a inde úmyselne neplnil a za obdobie od 01.01.2012 do 30.04.2012 dlhoval na výživnom celkom 200 € a uvedený čin spáchal, hoci bol trestným rozkazom OS v Lučenci č. 22T 133/2011 zo dňa 22.06.2011, ktorý nadobudol právoplatnosť a vykonateľnosť dňa 26.07.2011 uznaný vinným z prečinu zanedbania povinnej výživy podľa § 207 ods. 1 Tr. zákona   
lebo zanikla trestnosť činu
Odôvodnenie:
Vyšetrovateľ OR PZ v Lučenci uznesením zo dňa 27.04.2012 pod č. ORP-295/OVK-LC-2012 začal trestné stíhanie a zároveň vzniesol obvinenie XXXXX pre prečin zanedbania povinnej výživy podľa § 207 odsek 2, ods. 3 písm. c/ Trestného zákona, ktorý prečin mal obvinený spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Vyšetrovateľ OR PZ po ukončení vyšetrovania predložil dňa 12.10.2012 na okresnú prokuratúru návrh na zastavenie trestného stíhania zo 05.10.2012, ktorý návrh odôvodnil splnením podmienok podľa § 86 písm. a/ Trestného zákona obvineným. 
Po preskúmaní vyš. spisu som z výpovede obv. XXXXX zistil, že obv. XXXXX poštovými peňažnými poukazmi postupne od 11.07.2012 do 24.09.2012 vyplatil poškodenej XXXXX celkom 450 € ako dlžnú sumu výživného.
Svedkyňa - poškodená XXXXX vo výpovedi dňa 26.09.2012 potvrdila, že obvinený a zároveň povinný XXXXX jej postupne naposledy dňa 24.09.2012 vyplatil ako dlžnú sumu výživného 450 €, čím splnil svoju vyživovaciu povinnosť aj za obdobie do 15.12.2012, ďalej svedkyňa uviedla, že napriek neplateniu výživného jej syn XXXXX núdzou netrpel.
  Vo vyš. spise sa nachádzajú jednotlivé poštové poukazy o zaplatení celej dlžnej sumy obvineným. 
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 2, ods. 3 písm. c/  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor